Targalt internetis võistlusmäng Peetris
27.11.2013
27. novembril toimus Targalt internetis võistlusmäng Peetris, millest võtsid osa Kiili Gümnaasium ning Peetri Lasteaed-Põhikool. Püünsi Koolil polnud kahjuks võimalik haiguste tõttu võistlusmängul osaleda.
Peetri Lasteaed-Algkoolis toimunud võistlusmäng oli tasavägine ning õpilased võrdselt tublid. Mängujuht Kerli Kuusk sõnul olid mõlema võistkonna õpilased nutikad, laia silmaringiga ning aktiivsed.
Peetri Lasteaed-Põhikooli võistkond tutvustas oma kooli päiksepostri kaudu, Kiili Gümnaasium oli teinud interaktiivse plakati koos videoga.
Viktoriinis vastasid mõlemad võistkonnad peaaegu kõikidele küsimustele õigesti, samas Kiili Gümnaasiumi võistkond teadis veidi enam õigeid vastuseid ja võitis viktoriini ühe punktiga. Seaduste tundmises oli veidi parem jällegi Peetri Kool.
Rollimängude esitamine tuli mõlemal võistkonnal hästi välja. Žürii kiitis head lahenduse leidmist ja esinejameisterlikkust. Rollimängu võitis Kiili Gümnaasium ühe punktiga.
Koduse tööna tuli võistkondadel koostada video „Turvalisus internetis ja päriselus“. Videotega saate tutvuda järgnevatel linkidelt:
Peetri Lasteaed-Algkool
Kiili Gümnaasium
Videote eest said võistkonnad võrdselt punkte.
Väitlus, mille teema oli „Suhtluskeskkondadel peaksid olema ealised piirangud“, oli väga tugev. Väitlusseltsi esindaja soovitas mõlema kooli väitlejatel sellega edasi tegeleda ning huvi korral ka teistel võistlustel osaleda. Väitluse võitis Kiili Gümnaasium.
Kokkuvõttes võitis võistluse Kiili Gümnaasium, kes pääses edasi poolfinaali. Palju õnne!
Soovime tunnustada ka Peetri Lasteaed-Algkooli võistkonda, kes olid väga tublid.